Sīkāka informācija par interneta savienojuma izmantošanu

Šai HP programmatūrai ir nepieciešams interneta savienojums šādiem mērķiem:
•	programmatūras un funkciju atjaunināšana;
•	problēmu novēršana;
•	atbalsta nodrošināšana;
•	informācijas apkopošana, lai uzņēmums HP varētu uzlabot produkta dizainu. 

No datora uz HP pārsūtītie dati tiks izmantoti, lai noteiktu, vai ir nepieciešami jebkādi atjauninājumi, kā arī lai saskaņotu saņemto informāciju un informāciju par to, kā jūs izmantojat HP produktus. 

Daži dati var tikt izmantoti anonīmi un/vai apkoptā veidā, ļaujot uzņēmumam HP uzlabot produktu un pakalpojumu kvalitāti. Šie dati var tikt pārsūtīti HP struktūrvienībai, kas var atrasties citā valstī/reģionā nekā jūsu atrašanās vieta.

Lai noteiktu vispārēju atrašanās vietu (piemēram, pilsētu) un informāciju par uzņēmuma veidu, var tikt izmantota IP adrese, pirms tā tiek atmesta.

HP programmatūras lietotnes, kuras darbojas, izmantojot interneta savienojumu

Lūdzu, ņemiet vērā, ka dažas no tālāk minētajām programmatūras lietotnēm var nebūt iekļautas visu produktu komplektācijā. 

HP produkta reģistrācija
Pēc noklusējuma HP produkta reģistrācija tiek uzsākta automātiski pēc programmatūras instalēšanas. Programmatūra izveido savienojumu ar tiešsaistes reģistrācijas pakalpojumu un, aktivizējot vienkāršotu produkta reģistrācijas procesu, iepriekš aizpilda to ar šādu HP produkta informāciju:
•	produkta modeļa numurs/nosaukums/sērija;
•	sērijas numurs;
•	datora operētājsistēma;
•	operētājsistēmas valoda un valsts/reģiona iestatījumi;
•	produkta sērijas kods.

Lai nepieļautu HP produkta reģistrācijas palaišanu un savienojuma ar internetu izveidošanu, programmatūras instalēšanas beigās noņemiet izvēles rūtiņas “Reģistrēt produktu HP” atzīmi.

HP atjauninājums
Novecojusi programmatūra dažreiz var negatīvi ietekmēt produkta instalēšanu vai veiktspēju. Programma “HP atjauninājums” regulāri pārbauda programmas atjauninājumus, nodrošinot informāciju par jaunu programmatūru, kad tā ir pieejama. Papildus tā nodrošina tūlītēju lejupielādi un automātisku instalēšanu. HP atjauninājums palīdz ērti nodrošina atjauninātu HP programmatūru gan datorā, gan HP printerī. Visām operētājsistēmām tā nav pieejama.

Bieži uzdotie jautājumi par programmu HP atjauninājums

Kāpēc atjauninājumi ir svarīgi?
Novecojusi programmatūra dažreiz var negatīvi ietekmēt produkta instalēšanu vai veiktspēju. Laikus atjaunināta HP programmatūra palīdz novērst problēmu rašanos vai, ja problēmas ir radušās, var palīdzēt ērtāk atrast risinājumus, piemēram, interaktīvas palīdzības un atbalsta dokumentu veidā. 

Kādi dati tiek pārsūtīti, lai automātiski pārbaudītu atjauninājumus?
Programma HP atjauninājums apkopo un koplieto šādu informāciju:	
•	operētājsistēmas nosaukums;	
•	valsts/reģiona iestatījums;	
•	valodas iestatījums;	
•	pievienoto HP printeru saraksts;	
•	pievienoto HP USB ierīču saraksts;	
•	pievienoto HP attēlveidošanas ierīču saraksts;	
•	HP programmatūras lejupielādes mēģinājumu un veiksmīgo instalāciju skaits.

Programmas HP atjauninājums uzlabošanas nolūkā tiek apkopoti arī žurnālfaili, kas izveidoti HP programmatūras lejupielāžu un instalāciju laikā. Šo informāciju izmanto, lai uzlabotu turpmāko atjauninājumu kvalitāti. Lietotāji var skatīt žurnālfailos pieejamo informāciju un apstiprināt pārsūtīšanu. Šie dati tiek apkopoti anonīmi. Programma HP atjauninājums nepievieno nekādus unikālus identifikatorus anonīmajiem klientu datiem.

Vai atjauninājumi tiek lejupielādēti un instalēti automātiski?
Ja ir atļauta atjauninājumu pārbaudīšana, daži nenozīmīgi atjauninājumi var tikt lejupielādēti un instalēti bez iepriekšēja brīdinājuma, bet tas attiecas tikai uz tādiem atjauninājumiem, kas nodrošina pašreiz instalētās programmatūras pareizu funkcionēšanu. Parasti, kad atjauninājumi ir pieejami, tiek parādīts ziņojums un tiek dota iespēja izvēlēties, kuru programmatūru lejupielādēt un instalēt.

Cik bieži programmatūra pārbauda atjauninājumu pieejamību?
Programmatūras HP atjauninājums noklusējuma iestatījums paredz atjauninājumu pārbaudīšanu vienu reizi nedēļā. Tomēr iestatīto biežumu var mainīt, piekļūstot programmai HP atjauninājums no izvēlnes Sākt.

Cik maksā atjauninājumi?
HP programmatūras atjauninājumi ir bezmaksas. Lai programma “HP atjauninājums” meklētu un lejupielādētu HP programmatūras atjauninājumus, datorā ir jābūt izveidotam savienojumam ar internetu. Interneta savienojuma maksa ir atkarīga no konkrētā interneta pakalpojumu sniedzēja (ISP). HP programmatūras lejupielāde nemaksā vairāk kā jebkuras citas jūsu veiktās interneta aktivitātes, piemēram, e-pasta ziņojumu lasīšana tīmekļa pārlūkošana.

Kā uzņēmums HP aizsargā manu konfidencialitāti?
Programma HP atjauninājums neapkopo informāciju par jūsu vārdu un uzvārdu, adresi vai e-pasta adresi. Jūsu datora IP adrese tiek izmantota tikai tam, lai nodrošinātu droša savienojuma ar internetu izveidi. Programma HP atjauninājums neveido nevienu unikālu identifikatoru, ko var izmantot, lai identificētu jūs vai jūsu datoru.

HP klientu dalības programma/HP produktu kvalitātes uzlabošanas pētījums
Piekrītot HP klientu dalības programmas/HP produktu kvalitātes uzlabošanas pētījuma programmatūras instalēšanai, jums tiek dota iespēja turpmāk piedalīties HP klientu dalības programmā/HP produktu kvalitātes uzlabošanas pētījumā. Dalība šajā programmā ir brīvprātīga. Ja jūs piekrītat dalībai, pēc instalēšanas jums lūgs sniegt papildu informāciju. Visām operētājsistēmām tā nav pieejama.

Ja ir sniegta piekrišana dalībai, programmatūra var reizēm internetā izveidot savienojumu ar HP, lai pārsūtītu šāda veida datus (ar jūsu atļauju):  
•	informācija par jūsu datorsistēmu, piemēram, operētājsistēma, atmiņas apjoms, valsts/reģions, valoda un IP adrese;
•	informācija par konkrētajiem HP produktiem, piemēram, produkta modelis un sērijas numurs;
•	informācija par to, kā izmantojat HP produktus, piemēram, izdrukāto lapu skaits, drukāšanas režīms, datu nesējs, tinte vai tonera zīmols un drukāto failu veids;
•	informācija, kas, iespējams, ir konfigurēta printerī par konkrētā produkta administrēšanu, piemēram, administratora vārds, uzvārds un kontaktinformācija;
•	papildu tehniskā informācija, kas ir atkarīga no produkta.

Iegūtā informācija tiek padarīta anonīma un tiek izmantota apkopta veidā. Šī pārsūtīšana var nedaudz ietekmēt datu apstrādes un savienojuma ātrumu. HP šo informāciju var izmantot, lai izveidotu labākus produktus.

Izveidots savienojums ar HP
Uz darbvirsmas var tikt novietota ikona (“saīsne”), kas nodrošina saiti ar pakalpojumu “Izveidots savienojums ar HP” (dažiem HP printeriem tā, iespējams, nav pieejama vai netiek instalēta). Ja izmantojat printeri, kam ir izveidots savienojums ar internetu un kas atbalsta HP ePrint Web pakalpojumus, pakalpojums “Izveidots savienojums ar HP” ļauj skatīt printera statusu, pievienot un noņemt drukāšanas programmas un pārvaldīt ePrint iestatījumus un drukāšanas vēsturi, izmantojot Web pārlūkprogrammu mājās vai atrodoties ceļā.
 
Piekļūstot pakalpojumam “Izveidots savienojums ar HP” tiešsaistē, lai uzlabotu vispārējo lietošanas pieredzi un iepriekš automātiski aizpildītu iestatījumus, no datora var tikt nosūtīt šādi dati:
•	vispārēja atrašanās vieta (pašreizējais datora iestatījums);
•	valoda (pašreizējais datora iestatījums);
•	printera modeļa numurs. 

Lai no darbvirsmas noņemtu pakalpojuma “Izveidots savienojums ar HP” ikonu (“saīsni”), velciet to uz darbvirsmā redzamo mapi “Atkritne” vai noklikšķiniet ar peles labo pogu uz ikonas un atlasiet opciju “Dzēst”. 

Instalācijas atskaite

Uzņēmumam HP var tikt nosūtīta instalācijas atskaite, ja šī opcija ir atlasīta instalēšanas programmā.  Instalācijas atskaites nosūtīšana palīdz uzņēmumam HP uzlabot nākamo printeru instalēšanu.  Atskaitē ir iekļauti anonīmi dati par pašreizējo instalāciju, un tā tiek nosūtīta uzņēmumam HP, izmantojot konkrēto interneta savienojumu,  Instalācijas atskaitē ir iekļauti šādi pieejamie dati:
- sistēmas dati (piemēram: operētājsistēmas nosaukums, versija);
- informācija par produktu (piemēram: produkta modelis, produkta opcijas vai konfigurācijas dati);
- instalācijas atlases opcijas (piemēram: savienojuma izvēle, programmatūras atlases opcijas);
- instalācijas laiks;
- instalēšanas laikā saņemtie kļūdas ziņojumi.